**О Б Я В А**

**за представяне на проектни предложения по процедура**

**BG06RDNP001-19.323 МИГ Стамболово – Кърджали 54, Подмярка 6.4.1 «Инвестиции в подкрепа на неземеделски дейности»** **по ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020 чрез прилагането на подхода ВОДЕНО ОТ ОБЩНОСТИТЕ МЕСТНО РАЗВИТИЕ**

“Местна инициативна група Стамболово - Кърджали 54”, кани желаещите да представят проектни предложения по Подмярка 6.4.1 «Инвестиции в подкрепа на неземеделски дейности», като ОБЯВЯВА процедура на подбор на проектни предложения № BG06RDNP001-19.323.

Наименование на процедурата:

**Местна Инициативна Група Стамболово – Кърджали 54, Подмярка 6.4.1 „Инвестиции в подкрепа на неземеделски дейности“****.**

Процедура за подбор на проектни предложения в ИСУН 2020 №BG06RDNP001-19.323.

Изпълнението на настоящата процедура се извършва чрез процедура на подбор на проектни предложения в съответствие с чл. 25, ал. 1, т. 1 от ЗУСЕСИФ.

Цел на предоставяната безвъзмездна финансова помощ по процедурата

Предоставяната по процедурата безвъзмездна финансова помощ трябва да допринесе за постигането на Стратегическа Цел 1 на Стратегията за ВОМР „Конкурентоспособна икономика, базирана на местни ресурси, осигуряваща по високи доходи и заетост“.

**Подмярка 6.4.1 „Инвестиции в подкрепа на неземеделски дейности“ е в обхвата на:**

Приоритет 2. Подкрепа на предприемачество за разнообразяване на икономиката, вкл.развитието на туризма, който адресира важни нужди на територията в областта на местното икономическо развитие. Тези нужди са фокусирани в две специфични цели:

Специфична цел 3. Разнообразяване на туристическите продукти и предлагане на основата на природните и културни дадености на територията и Специфична цел 4. Подкрепа за липсващи или недостатъчни услуги на територията, вкл. здравни и социални.

Специфична цел 5. Подкрепа за производства създаващи заетост.

Допустими кандидати:

**Видове допустими кандидати:**

Микропредприятия\*, регистрирани като еднолични търговци или юридически лица по Търговския закон, или регистрирани по Закона за кооперациите или Закона за вероизповеданията;

Земеделски производители - с икономически размер на стопанството над 8000 евро стандартен производствен обем (с проектни предложения за неземеделски дейности);

Физически лица, регистрирани по Закона за занаятите.

\*При определянето на едно предприятие за микропредприятие се следва дефиницията на Препоръка 2003/361/ЕО на Комисията.

Допустими дейности по процедурата:

Чрез подмярката се предоставя подпомагане за инвестиции в неземеделски дейности, насочени към:

1) Развитие на туризъм (изграждане и обновяване на туристически обекти и развитие на туристически услуги) – Подпомагат се проекти за обновяване или изграждане на места за настаняване с до 20 помещения за настаняване. (***Туристическите дейности са определени в чл.3 ал.1 и ал.2, §1,т. 90 от допълнителните разпоредби на Закона за туризма.***)

2) Производство или продажба на продукти, които не са включени в Приложение 1 от Договора за функциониране на Европейския съюз (независимо от вложените продукти и материали);

3) Развитие на услуги във всички сектори (например: грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.;

4) Производство на енергия от възобновяеми енергийни източници за собствено потребление;

5) Развитие на занаяти (включително предоставяне на услуги, свързани с участието на посетители в занаятчийски дейности) и други неземеделски дейности;

НЕ се финансират дейности, които водят до осъществяване на селскостопанска дейност или резултата от дейността е продукт, включен в Приложение I на Договора за функциониране на Европейския съюз;

НЕ се предоставя финансова помощ за хазарт, финансови услуги, голф, сектори и дейности, определени за недопустими в Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis, производство на енергия от възобновяеми енергийни източници за продажба;

Допустими разходи:

По мярката се финансират материални и нематериални инвестиции за неземеделски дейности в [селските райони](http://evroprogrami.com/mnenieto-na-konsultanta/klasifikaciya-na-selskite-rayoni-v-prsr-2014-2020), включващи:

а) Изграждане, придобиване или подобренията на недвижимо имущество;

б) Закупуване, включително чрез лизинг на нови машини и оборудване до пазарната стойност на активите;

в) Общи разходи, свързани с разходите за буква „а“ и „б“, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост;

г) Нематериални инвестиции: придобиване и създаване на компютърен софтуер и придобиване на патенти, лицензи, авторски права и марки.

Разходите по т.“в“ не могат да надхвърлят 12 % от сумата на разходите по т. „а“, „б“ и „г“

Консултациите, по т. 1), буква „а“ не може да превишават 5 на сто от общия размер на допустимите разходи по проекта. Те се състоят от разработване на бизнес план, включващ предпроектни изследвания и маркетингови стратегии, извършване на предпроектни проучвания и окомплектоване на пакета от документи, и консултантски услуги, свързани с изпълнението и отчитане на дейностите по проекта до изплащане на помощта.

Разходите са допустими само ако са извършени след подаване на проектното предложение, с изключение на общите разходи по т.в.

*Финансова помощ по реда на тази процедура се предоставя в рамките на наличните средства по мярка 6.4.1 от СВОМР на МИГ Стамболово – Кърджали 54 под формата на възстановяване на действително направени и платени допустими разходи.*

Не са допустими за подпомагане текущи разходи.

***Невъстановимият данък добавена стойност е допустим разход. В случай че, ДДС е невъзстановим за кандидата, същият се включва към съответното бюджетно перо по проекта.***

Бюджет на приема, минимални и максимални размери на помощта за проект

Минимален размер на общите допустими разходи за един проект **– 9 779 лв.**

Максимален размер на общите допустими разходи за един проект - **293 370 лв.**

Минималният размер на БФП за проект **е 7 334,25** лева( до 75 % от стойността на минималния размер на допустимите разходи)

Максималният размер на БФП за проект е **220 027,50** лева( до 75 % от стойността на макси малния размер на допустимите разходи)

Минималният размер на БФП за проекти,свързани с туристически дейности е **488,95** **лева**(до 5 % от стойността на минималния размер на допустимите разходи)

Максималният размер на БФП за проекти,свързани с туристически дейности е **14 668,50** лева( до 5 % от стойността на максималния размер на допустимите разходи).

**Допустимите за подпомагане разходи** включват безвъзмездната финансова помощ и съфинансирането от страна на кандидата.

Процент на съфинансиране:

Максималният интензитет на помощта е до 75%.

**Критерии за подбор и тежест:**

|  |  |
| --- | --- |
| **Критерии за избор** | **Брой точки** |
| 1. Проектът подпомага усвояването на потенциала за развитие на туризъм | 20 |
| 2. Проектът е за производствени дейности | 25 |
| 3. Проектът създава работни места. | 30 |
| Чрез проекта се разкриват до 2 работни места | 10 |
| Чрез проекта се разкриват три до пет работни места | 20 |
| Чрез проекта се разкриват шест и повече работни места. | 30 |
| 4.Кандидатът е осъществявал дейност на територията най-малко 1 години преди датата на кандидатстване | 5 |
| 5. Проектът е за услуги | 20 |
| **Общо** | **100** |

**Проекти, получили по-малко от пет точки от оценка на етап ТФО не се предлагат за класиране от КППП и не се одобряват за подпомагане!**

**За да бъде одобрен за финансиране, проектът трябва да получи поне 5 точки.**

Прагът съответства на условието от СВОМР, че не се финансират проекти, получили 0 точки. Проектно предложение, което не премине прага от 5 точки, се предлага за отхвърляне.

**Периоди за прием:**

Настоящата процедура за подбор на проекти е с два крайни срока за прием :

* **Първи прием:** Начален срок: **22.06.2020 г.** Краен срок: **22.10.2020 г. 17:00 часа.**
* **Втори прием**: При наличие на остатъчни средства след първи прием: начален срок на приема **06.04.2021** и краен срок **06.07.2021 г. 17:00 ч.** и

***Всяко проектно предложение, подадено след крайния срок, ще бъде отхвърлено и няма да бъде разглеждано по настоящата покана.***

**Лице/а за контакт:**

Кандидатите могат да зададат допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектните предложения. Допълнителни въпроси могат да се задават само на електронната поща на МИГ [***migstambolovo\_kj@abv.bg***](mailto:migstambolovo_kj@abv.bg). Условията за кандидатстване, както и пакетът документи за кандидатстване по настоящата процедура са публикувани на следните интернет адреси: [**https://eumis2020.government.bg**](https://eumis2020.government.bg)**; *http*://**[**www.lagsk.eu**](http://www.lagsk.eu)

Лица за контакти:

* Изпълнителен директор – Иванка Душкова;
* Експерт по прилагане на СВОМР – Петя Бонева;
* Експерт по прилагане на СВОМР – Халим Бекир.

Телефони: 0888653146; 0886085829; 0899916716

Електронната поща на МИГ [***migstambolovo\_kj@abv.bg***](mailto:migstambolovo_kj@abv.bg)

**Подробна информация и документи**

Пълният пакет документи, необходими за кандидатстване по процедура **BG06RDNP001-19.323** МИГ Стамболово – Кърджали 54, Подмярка 6.4.1 «Инвестиции в подкрепа на неземеделски дейности» от Стратегия за Водено от общностите местно развитие на СНЦ „МИГ Стамболово-Кърджали 54” по Програма за развитие на селските райони за периода 2014 – 2020 г. Можете да намерите:

* на интернет страницата на МИГ : ***http*://**[**www.lagsk.eu**](http://www.lagsk.eu)
* на интернет страницата на Информационната система за управление и наблюдение на средствата от Европейските структурни и инвестиционни фондове (ИСУН 2020) в раздела за електронно кандидатстване: [**https://eumis2020.government.bg**](https://eumis2020.government.bg)
* в офис МИГ Стамболово Кърджали 54, с.Стамболово, Старата сграда на Общинска администрация.

**Начин на подаване на проектните предложения:**

Подаването на проектното предложение по настоящата процедура се извършва единствено и изцяло по електронен път, чрез попълване и подаване на уеб базиран формуляр за кандидатстване чрез **Информационната система за управление и наблюдение на Структурните инструменти на ЕС в България (ИСУН 2020),** на следния интернет адрес: [**https://eumis2020.government.bg**](https://eumis2020.government.bg), раздел „Отворени процедури”, процедура на МИГ Стамболово Кърджали 54.

**ВАЖНО!**

Кореспонденцията и уведомленията във връзка с оценката на проектното предложение се осъществяват през ИСУН чрез електронния профил на кандидата.

За дата на получаване на кореспонденцията и уведомленията се счита датата на изпращането им чрез ИСУН. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН. В тази връзка е **важно кандидатите да разполагат винаги с достъп до имейл адреса, към който е асоцииран профила в ИСУН 2020**.

**Документи и приложения за кандидатстване:**

* [Обява 6.4.1](http://www.migelhovo.org/wp-content/uploads/2018/11/%D0%BE%D0%B1%D1%8F%D0%B2%D0%B0-4.2.pdf),  [МИГ Стамболово-Кърджали](http://www.migelhovo.org/wp-content/uploads/2018/11/%D0%A3%D1%81%D0%BB%D0%BE%D0%B2%D0%B8%D1%8F-%D0%B7%D0%B0-%D0%BA%D0%B0%D0%BD%D0%B4%D0%B8%D0%B4%D0%B0%D1%82%D1%81%D1%82%D0%B2%D0%B0%D0%BD%D0%B5-4.2-%D0%9C%D0%98%D0%93-%D0%95%D0%BB%D1%85%D0%BE%D0%B2%D0%BE-%D0%91%D0%BE%D0%BB%D1%8F%D1%80%D0%BE%D0%B2%D0%BE-1.pdf) 54;
* [Условия за кандидатстване 6.4.1, МИГ Стамболово-Кърджали](http://www.migelhovo.org/wp-content/uploads/2018/11/%D0%A3%D1%81%D0%BB%D0%BE%D0%B2%D0%B8%D1%8F-%D0%B7%D0%B0-%D0%BA%D0%B0%D0%BD%D0%B4%D0%B8%D0%B4%D0%B0%D1%82%D1%81%D1%82%D0%B2%D0%B0%D0%BD%D0%B5-4.2-%D0%9C%D0%98%D0%93-%D0%95%D0%BB%D1%85%D0%BE%D0%B2%D0%BE-%D0%91%D0%BE%D0%BB%D1%8F%D1%80%D0%BE%D0%B2%D0%BE-1.pdf) 54;
* Условия изпълнение на проекти 6.4.1, [МИГ Стамболово-Кърджали](http://www.migelhovo.org/wp-content/uploads/2018/11/%D0%A3%D1%81%D0%BB%D0%BE%D0%B2%D0%B8%D1%8F-%D0%B7%D0%B0-%D0%BA%D0%B0%D0%BD%D0%B4%D0%B8%D0%B4%D0%B0%D1%82%D1%81%D1%82%D0%B2%D0%B0%D0%BD%D0%B5-4.2-%D0%9C%D0%98%D0%93-%D0%95%D0%BB%D1%85%D0%BE%D0%B2%D0%BE-%D0%91%D0%BE%D0%BB%D1%8F%D1%80%D0%BE%D0%B2%D0%BE-1.pdf) 54;
* Документи за информация към условията за кандидатстване;
* Документи за попълване към условията за кандидатстване;
* Документи за информация към условията за изпълнение.